लखनऊ: सोमवार को हुई पूर्वांचल के कुख्यात माफिया सरगना प्रेम प्रकाश सिंह उर्फ मुन्ना बजरंगी की हत्या में इस्तेमाल पिस्तौल बरामद कर ली गई है. अतिरिक्त पुलिस महानिदेशक (कानून एवं व्यवस्था) आनंद कुमार ने कहा कि 10 इस्तेमाल खाली कारतूस, दो मैगजीन और 22 कारतूस बरामद किए गए हैं. उन्होंने कहा , ‘‘ हत्या में इस्तेमाल पिस्तौल एक नाली से बरामद की गई.’’ बजरंगी की आज सुबह बागपत जेल में कथित रूप से एक अन्य गैंगस्टर ने गोली मारकर हत्या कर दी.